NASA a ucis toate maimuţele dintr-un centru de cercetare într-o singură zi.
27 de primate, aflate într-un centru de cercetare din California, au fost ucise anul trecut de NASA. Activiştii sunt revoltaţi pentru că nu au fost trimise într-un sanctuar pentru maimuţe.
Toate maimuţele pe care NASA le avea au fost omorâte într-o singură zi, anul trecut, potrivit documentelor obţinute de The Guardian.În total, 27 de primate au fost eutanasiate la centrul de cercetare Ame’s din Silicon Valley. Maimuţele erau bătrâne şi 21 dintre ele aveau Parkinson, conform documentelor publicate. Decizia de a eutanasia animalele a fost condamnată de activiştii pentru drepturile animalelor.NASA s-a folosit de primate o lungă durată de timp. Ham, un cimpanzeu, a fost prima maimuţă lansată în spaţiu, în 1961, misiune încheiată cu succes. În schimb, maimuţele eutanasiate anul trecut nu au fost folosite în nicio misiune spaţială.